După cel de-al doilea război mondial, procesul de transformare a statului în ,,stat social'' a continuat și s-a amplificat prin măsurile luate în majoritatea țărilor occidentale pentru protejarea cetățenilor față de marile riscuri ale vieții (șomaj, boală, bătrânețe) și prin redistribuirea autoritară a veniturilor în favoarea familiilor și indivizilor cei mai săraci.